LIITE II

YLEISET MÄÄRITELMÄT, AJONEUVOLUOKITUKSESSA KÄYTETTÄVÄT PERUSTEET, AJONEUVOTYYPIT JA KORITYYPIT

JOHDANTO-OSA

Yleiset määritelmät ja yleiset määräykset

1. Määritelmät

1.1 ’Istumapaikalla’ tarkoitetaan tilaa, jossa voi istua henkilö, jonka koko vastaa vähintään seuraavia:

a) kuljettajan tapauksessa 50. persentiilin mieshenkilöä edustava nukke

b) kaikissa muissa tapauksissa 5. persentiilin aikuista naishenkilöä edustava nukke.

1.2 ’Istuimella’ tarkoitetaan yhden henkilön istuttavaksi tarkoitettua, ajoneuvon koriin kuuluvaa tai siitä erillistä rakennetta verhoiluineen.

1.2.1 Termillä ’istuin’ tarkoitetaan sekä yksittäistä istuinta että yhdistelmäistuinta.

1.2.2 Määritelmän piiriin kuuluvat myös kokoontaitettavat ja irrotettavat istuimet.

1.3 ’Tavaroilla’ tarkoitetaan etupäässä irtaimia esineitä.

Termillä ’tavarat’ tarkoitetaan muiden muassa irtotavaraa, teollisuustuotteita, nesteitä, eläviä eläimiä, kasvinviljelytuotteita ja jakamattomia kuormia.

1.4 ’Enimmäismassalla’ tarkoitetaan ’suurinta teknisesti sallittua massaa kuormitettuna’ liitteessä I olevan 2.8 kohdan mukaisesti.

2. Yleiset määräykset

2.1 Istumapaikkojen määrä

2.1.1 Istumapaikkojen määrää koskevia vaatimuksia sovelletaan istuimiin, jotka on tarkoitettu käyttöön ajoneuvon ollessa tieliikenteessä.

2.1.2 Niitä ei sovelleta istuimiin, jotka on suunniteltu käytettäväksi ajoneuvon ollessa paikoillaan ja jotka on selkeästi osoitettu käyttäjille sellaisiksi joko kuvatunnuksin tai soveltuvin tekstein.

2.1.3 Istumapaikkojen määrän laskemiseen sovelletaan seuraavia vaatimuksia:

a) Kutakin yksittäistä istuinta pidetään yhtenä istumapaikkana.

b) Yhdistelmäistuimen tapauksessa kutakin istuintyynyn tasolta mitattuna vähintään 400 mm leveää tilaa pidetään yhtenä istuinpaikkana. Tämä vaatimus ei estä valmistajaa soveltamasta 1.1 kohdassa tarkoitettuja määräyksiä.

c) Edellä b alakohdassa tarkoitettua tilaa ei kuitenkaan lasketa yhdeksi istuinpaikaksi seuraavissa tapauksissa: i) Yhdistelmäistuimessa on sellaisia ominaisuuksia, jotka estävät nuken asettamisen niin, että se on alaosaltaan luonnollisessa istuma-asennossa. Tällaisia voivat olla esimerkiksi kiinteä lattiakonsoli, pehmustamaton istuinosuus taikka nimellisistumapinnan jakava verhoilun osa. ii) Välittömästi oletetun istumapaikan edessä oleva pohjalevyn osa on sellainen, että se estää nuken jalkaterien sijoittamisen luonnollisella tavalla (siinä on esimerkiksi tunneli).

2.1.4 Kun kyse on ajoneuvoista, jotka kuuluvat matkustajien kuljetuksessa käytettäviä, kuljettajan istuimen lisäksi enemmän kuin kahdeksan istuinta käsittäviä ajoneuvoja koskevista erityissäännöksistä sekä direktiivien 70/156/ETY ja 97/27/EY muuttamisesta 20 päivänä marraskuuta 2001 annetun Euroopan parlamentin ja neuvoston direktiivin 2001/85/EY (1) soveltamisalaan, 2.1.3 kohdan b alakohdassa tarkoitettua mitta-arvoa on pidettävä yhtenevänä eri ajoneuvoluokkien osalta edellettyjen yhtä henkilöä koskevien vähimmäistilojen kanssa.

2.1.5 Kun ajoneuvossa on irrotettavia istuimia varten tarkoitettuja kiinnikkeitä, irrotettava istuin on otettava lukuun laskettaessa istumapaikkojen määrää.

2.1.6 Tilaa, joka on tarkoitettu pyörätuolissa istuvaa varten, on pidettävä istumapaikkana.

2.1.6.1 Tämä määräys ei rajoita direktiivin 2001/85/EY liitteessä VII olevan 3.6.1 ja 3.7 kohdan vaatimusten soveltamista.

2.2. Enimmäismassa

2.2.1 Kun kyse on puoliperävaunun vetoyksiköstä, ajoneuvon luokituksessa huomioon otettavaan enimmäismassaan on sisällytettävä vetopöytäkytkimen kantama puoliperävaunun enimmäismassa.

2.2.2 Kun kyse on moottoriajoneuvosta, jolla voidaan vetää keskiakseliperävaunua tai nivelöimättömällä vetoaisalla varustettua perävaunua, moottoriajoneuvon luokituksessa huomioon otettavaan enimmäismassaan on sisällytettävä vetoajoneuvoon kytkimen välityksellä kohdistuva enimmäismassa.

2.2.3 Kun kyse on puoliperävaunusta, keskiakseliperävaunusta tai nivelöimättömällä vetoaisalla varustetusta perävaunusta, ajoneuvon luokituksessa käytettäväksi enimmäismassaksi on katsottava massa, joka vastaa akselin tai akseliryhmän pyörien välityksellä maahan kohdistuvaa suurinta massaa, kun perävaunu on kytkettynä vetoajoneuvoon.

2.2.4 Kun kyse on apuvaunusta, ajoneuvon luokituksessa huomioon otettavaan enimmäismassaan on sisällytettävä vetopöytäkytkimen kantama puoliperävaunun enimmäismassa.

2.3 Erityisvarusteet

2.3.1 Ajoneuvoja, joihin on asennettu ensisijaisesti kiinteitä varusteita, kuten koneita tai laitteita, on pidettävä N- tai O-luokan ajoneuvoina.

2.4 Yksiköt

2.4.1 Ellei toisin mainita, kaikkien käytettävien mittayksiköiden ja niiden tunnusten on vastattava annetun neuvoston direktiivin 80/181/ETY (2) säännöksiä.

3. Luokittelu ajoneuvoluokkiin

3.1. Valmistajan on luokiteltava ajoneuvotyyppi tiettyyn ajoneuvoluokkaan.

Tällöin on kaikkien tässä liitteessä kuvattujen, asiaan liittyvien perusteiden täytyttävä.

3.2. Hyväksyntäviranomainen voi pyytää valmistajalta asianmukaisia lisätietoja, joilla osoitetaan, että ajoneuvotyyppi on luokiteltava erikoiskäyttöön tarkoitetuksi ajoneuvoksi (tunnuksella SG merkitty erityisryhmä).

A OSA

Ajoneuvoluokituksessa käytettävät perusteet

1. Ajoneuvoluokat

Eurooppalaisessa ja kansallisessa tyyppihyväksynnässä ja yksittäishyväksynnässä ajoneuvot on luokiteltava seuraavan luokituksen mukaisesti:

(On katsottava, että hyväksyntä voidaan myöntää ainoastaan 1.1.1–1.1.3, 1.2.1–1.2.3 ja 1.3.1–1.3.4 tarkoitettujen luokkien osalta.)

1.1 M-luokka Ensisijaisesti matkustajien ja heidän matkatavaroidensa kuljettamiseen suunnitellut ja rakennetut moottoriajoneuvot. 1.1.1 M1-luokka M-luokan ajoneuvot, joissa on kuljettajan istumapaikan lisäksi enintään kahdeksan istumapaikkaa. M1-luokan ajoneuvoissa ei saa olla seisoville matkustajille varattua tilaa. Istumapaikkoja voi olla myös vain yksi (eli kuljettajan istumapaikka). 1.1.2 M2-luokka M-luokan ajoneuvot, joissa on kuljettajan istumapaikan lisäksi enemmän kuin kahdeksan istumapaikkaa ja joiden enimmäismassa on enintään 5 tonnia. M2-luokan ajoneuvoissa saa olla istumapaikkojen lisäksi seisoville matkustajille varattu tila. 1.1.3 M3-luokka M-luokan ajoneuvot, joissa on kuljettajan istumapaikan lisäksi enemmän kuin kahdeksan istumapaikkaa ja joiden enimmäismassa on yli 5 tonnia. M3-luokan ajoneuvoissa saa olla seisoville matkustajille varattu tila. 1.2 N-luokka Ensisijaisesti tavaran kuljettamiseen suunnitellut ja rakennetut moottoriajoneuvot. 1.2.1 N1-luokka N-luokan ajoneuvot, joiden enimmäismassa on enintään 3,5 tonnia. 1.2.2 N2-luokka N-luokan ajoneuvot, joiden enimmäismassa on yli 3,5 tonnia mutta enintään 12 tonnia. 1.2.3 N3-luokka N-luokan ajoneuvot, joiden enimmäismassa on yli 12 tonnia. 1.3 O-luokka Tavaran tai henkilöiden kuljetukseen taikka matkailutarkoituksiin suunnitellut ja rakennetut perävaunut. 1.3.1 O1-luokka O-luokan ajoneuvot, joiden enimmäismassa on enintään 0,75 tonnia. 1.3.2 O2-luokka O-luokan ajoneuvot, joiden enimmäismassa on yli 0,75 tonnia mutta enintään 3,5 tonnia. 1.3.3 O3-luokka O-luokan ajoneuvot, joiden enimmäismassa on yli 3,5 tonnia mutta enintään 10 tonnia. 1.3.4 O4-luokka O-luokan ajoneuvot, joiden enimmäismassa on yli 10 tonnia.

2. Ajoneuvoluokkien alaluokat

2.1 Maastoajoneuvot

’Maastoajoneuvolla’ tarkoitetaan M- tai N-luokan ajoneuvoa, jota voidaan sen erityisten teknisten ominaisuuksien ansiosta käyttää tiestön ulkopuolella.

Näiden ajoneuvoluokkien tapauksessa ajoneuvoluokan osoittavaan kirjain-numerotunnukseen liitetään G-kirjain.

Perusteet ajoneuvojen luokittelemiseen maastoajoneuvojen alaluokkaan esitetään tämän liitteen A osassa olevassa 4 jaksossa.

2.2 Erikoiskäyttöön tarkoitetut ajoneuvot

2.2.1 ’Erikoiskäyttöön tarkoitetulla ajoneuvolla’ tarkoitetaan M-, N- tai O-luokan ajoneuvoa, jolla on sellaiset erityiset tekniset ominaisuudet, että sillä voidaan tehdä erityisiä järjestelyjä ja/tai varusteita vaativia toimintoja.

Kun kyse on keskeneräisestä ajoneuvosta, joka on tarkoitus luokitella erikoiskäyttöön tarkoitettujen ajoneuvojen alaluokkaan, ajoneuvoluokan osoittavaan kirjain-numerotunnukseen liitetään S-kirjain.

Erikoiskäyttöön tarkoitettujen ajoneuvojen eri tyypit määritellään ja luetellaan 5 kohdassa.

2.3 Erikoiskäyttöön tarkoitettu maastoajoneuvo

2.3.1 ’Erikoiskäyttöön tarkoitetulla maastoajoneuvolla’ tarkoitetaan M- tai N-luokan ajoneuvoa, jolla on 2.1 ja 2.2 kohdassa tarkoitetut erityiset tekniset ominaisuudet.

Näiden ajoneuvoluokkien tapauksessa ajoneuvoluokan osoittavaan kirjain-numerotunnukseen liitetään G-kirjain.

Kun kyse on keskeneräisestä ajoneuvosta, joka on tarkoitus luokitella erikoiskäyttöön tarkoitettujen ajoneuvojen alaluokkaan, tunnukseen liitetään toiseksi loppuliitteeksi S-kirjain.

3. N-luokan ajoneuvojen luokitusperusteet

3.1 Luokiteltaessa ajoneuvotyyppi N-luokkaan on käytettävä perustana kohdassa 3.2–3.6 kohdassa tarkoitettuja ajoneuvon teknisiä ominaisuuksia.

3.2 Periaatteena on, että ne osastot, joissa kaikki istumapaikat sijaitsevat, on erotettava täysin kuormatilasta.

3.3 Edellä 3.2 kohdassa vahvistetuista vaatimuksista poiketen henkilöitä ja tavaraa voidaan kuljettaa samassa osastossa, kunhan kuormatilassa on kiinnityslaitteet, joilla suojellaan kuljetettavia henkilöitä kuorman siirtymiseltä ajon aikana, myös voimakkaan jarrutuksen ja kaarreajon yhteydessä.

3.4 Edellä 3.3 kohdassa vaaditut kuormankiinnityslaitteet sekä osastointijärjestelmät, jotka on tarkoitettu enintään massaltaan 7,5 tonnin ajoneuvoihin, on suunniteltava ISO-standardin 27956:2009 Road vehicles – Securing of cargo in delivery vans – Requirements and Test methods 3 ja 4 kohdan vaatimusten mukaisesti.

3.4.1 Edellä 3.4 kohdassa tarkoitettujen vaatimusten täyttyminen voidaan todentaa valmistajan antamalla vaatimustenmukaisuusvakuutuksella.

3.4.2 Vaihtoehtona 3.4 kohdan vaatimuksille valmistaja voi osoittaa hyväksyntäviranomaista tyydyttävällä tavalla, että asennetut kiinnityslaitteet tarjoavat samantasoisen suojan kuin viitatussa standardissa edellytetään.

3.5 Istumapaikkojen määrä ilman kuljettajan istumapaikkaa ei saa ylittää seuraavia:

a) 6, kun kyse on N1-luokan ajoneuvoista

b) 8, kun kyse on N2- tai N3-luokan ajoneuvoista.

3.6 Ajoneuvojen tavarankuljetuskapasiteetin on oltava sama tai suurempi kuin kilogrammoina ilmaistu henkilönkuljetuskapasiteetti.

3.6.1 Sen osoittamiseksi on seuraavien yhtälöiden toteuduttava kaikissa konfiguraatioissa ja etenkin silloin, kun kaikki istumapaikat ovat käytössä:

a) kun N = 0: P – M ≥ 100 kg

b) kun 0 < N ≤ 2: P – (M + N × 68) ≥ 150 kg;

c) kun N > 2: P – (M + N × 68) ≥ N × 68

joissa kirjaimilla tarkoitetaan seuraavaa:

P on suurin teknisesti sallittu massa kuormitettuna M on ajokuntoisen ajoneuvon massa N on istumapaikkojen määrä ilman kuljettajan istumapaikkaa.

3.6.2 Massaan M on luettava mukaan niiden varusteiden massa, jotka on asennettu ajoneuvoon tavaran kuljettamista (esim. säiliö tai kori), tavaran käsittelyä (esim. nosturi tai nostolaite) ja tavaroiden kiinnittämistä (esim. kuormankiinnityslaitteet) varten.

Sellaisten varusteiden massaa, joita ei käytetä edellä mainittuihin tarkoituksiin (kompressori, vinssi, sähkögeneraattori, viestintälaitteet jne.), ei lueta mukaan massaan M edellä esitettyjä kaavoja sovellettaessa.

3.7 Edellä 3.2–3.6 kohdassa tarkoitettujen vaatimusten on täytyttävä ajoneuvotyypin kaikkien varianttien ja versioiden osalta.

3.8 N1-luokan ajoneuvojen luokitusperusteet

3.8.1 Ajoneuvo luokitellaan N1-luokkaan, kun kaikki sovellettavat perusteet täyttyvät.

Jos yksi tai useampi peruste jää täyttymättä, ajoneuvo on luokiteltava M1-luokkaan.

3.8.2 Edellä 3.2–3.6 kohdassa tarkoitettujen yleisten perusteiden lisäksi on 3.8.2.1–3.8.2.3.5 kohdassa vahvistettujen perusteiden täytyttävä luokiteltaessa ajoneuvoja, joissa ohjaamo ja kuorma ovat samassa yksikössä (kori BB).

3.8.2.1 Vaadittujen perusteiden on täytyttävä myös siinä tapauksessa, että istuinrivin ja kuormatilan väliin on asennettu täysimittainen tai osittainen väliseinä.

3.8.2.2 Perusteina on käytettävä seuraavia:

a) Tavarat on voitava kuormata tarkoitusta varten suunnitellun ja rakennetun takaoven, takaluukun tai sivuoven kautta.

b) Takaoven tai takaluukun kuormausaukon on täytettävä seuraavat vaatimukset: i) Kun ajoneuvoon on asennettu vain yksi istuinrivi tai vain kuljettajan istuin, kuormausaukon vähimmäiskorkeuden on oltava vähintään 600 mm. ii) Kun ajoneuvoon on asennettu kaksi istuinriviä tai enemmän, kuormausaukon vähimmäiskorkeuden on oltava vähintään 600 mm ja aukon pinta-alan vähintään 12 800 cm2.

c) Kuormatilan on täytettävä seuraavat vaatimukset: ’Kuormatilalla’ tarkoitetaan ajoneuvon osaa, joka sijaitsee istuinrivien takana, tai jos ajoneuvossa on vain yksi kuljettajan istuin, kuljettajan istuimen takana. i) Kuormatilan lastaustason on oltava pääsääntöisesti tasainen. ii) Kun ajoneuvoon on asennettu vain yksi istuinrivi tai yksi istuin, kuormatilan vähimmäispituuden on oltava vähintään 40 prosenttia akselivälistä. iii) Kun ajoneuvoon on asennettu kaksi istuinriviä tai enemmän, kuormatilan vähimmäispituuden on oltava vähintään 30 prosenttia akselivälistä. Jos takimmaisen istuinrivin istuimet voidaan poistaa ajoneuvosta vaivattomasti ilman erikoistyökaluja, kuormatilan pituutta koskevien vaatimusten on täytyttävä, kun kaikki istuimet on asennettu ajoneuvoon. iv) Kuormatilan pituutta koskevien vaatimusten on täytyttävä, kun tapauksen mukaan ensimmäisen tai viimeisen rivin istuimet ovat tavanomaisessa asennossaan matkustajien käyttöä varten.

3.8.2.3 Mittauksia koskevat erityisedellytykset

3.8.2.3.1 Määritelmät

a) ’Kuormausaukon korkeudella’ tarkoitetaan oviaukon alaosan korkeinta kohtaa sivuavan vaakatason ja oviaukon yläosan alinta kohtaa sivuavan vaakatason pystyetäisyyttä.

b) ’Kuormausaukon pinta-alalla’ tarkoitetaan takaovien tai takaluukun ollessa täysin avoimina muodostuvan suurimman aukon pinta-alaltaan suurinta kohtisuoraa projektiota ajoneuvon keskilinjan suhteen kohtisuoralla pystytasolla.

c) ’Akselivälillä’ tarkoitetaan 3.8.2.2 ja 3.8.3.1 kohdassa olevien kaavojen soveltamiseksi etäisyyttä seuraavien välillä: i) kaksiakselisessa ajoneuvossa etuakselin keskilinja ja toisen akselin keskilinja ii) kolmiakselisessa ajoneuvossa etuakselin keskilinja ja samalla etäisyydellä toisesta ja kolmannesta akselista sijaitsevan kuvitteellisen akselin keskilinja.

3.8.2.3.2 Istuinten säädöt

a) Istuimet on säädettävä takimmaiseen ja uloimpaan asentoonsa.

b) Jos istuimen selkänoja on säädettävissä, se on säädettävä niin, että kolmiulotteinen H-pisteen määrityslaite mahtuu istuimelle 25 asteen ylävartalokulmaan säädettynä.

c) Jos istuimen selkänoja ei ole säädettävissä, se on asetettava ajoneuvon valmistajan suunnittelemaan asentoon.

d) Jos istuimen korkeutta voi säätää, se on säädettävä alimpaan asentoonsa.

3.8.2.3.3 Ajoneuvon testauskunto

a) Ajoneuvo on kuormattava enimmäismassaansa vastaavasti.

b) Ajoneuvon pyörät on suunnattava eteenpäin.

3.8.2.3.4 Edellä 3.8.2.3.2 kohdassa esitettyjä vaatimuksia ei sovelleta, jos ajoneuvoon on asennettu väliseinä.

3.8.2.3.5 Kuormatilan pituuden mittaaminen

a) Jos ajoneuvoon ei ole asennettu väliseinää, pituus on mitattava istuimen selkänojan takimmaista ulointa pistettä sivuavasta pystytasosta takasisäseinään taikka suljettuun oveen tai takaluukkuun.

b) Jos ajoneuvoon on asennettu väliseinä, pituus on mitattava väliseinän takimmaista ulointa pistettä sivuavasta pystytasosta takasisäseinään taikka suljettuun oveen tai takaluukkuun.

c) Pituutta koskevien vaatimusten on täytyttävä vähintään vaakalinjalla, joka kulkee kuormatilan lattiaa pitkin ajoneuvon keskilinjan kautta kulkevalla pitkittäisellä pystytasolla.

3.8.3 Edellä 3.2–3.6 kohdassa tarkoitettujen yleisten perusteiden lisäksi on 3.8.3.1–3.8.3.4 kohdassa vahvistettujen perusteiden täytyttävä luokiteltaessa ajoneuvoja, joissa ohjaamo ja kuorma eivät ole samassa yksikössä (kori BE).

3.8.3.1 Jos ajoneuvossa on umpikori, sovelletaan seuraavaa:

a) Tavarat on voitava kuormata esimerkiksi takaoven, takaluukun tai paneelin kautta.

b) Kuormausaukon vähimmäiskorkeuden on oltava vähintään 600 mm ja aukon pinta-alan vähintään 12 800 cm2.

c) Kuormatilan vähimmäispituuden on oltava vähintään 40 prosenttia akselivälistä.

3.8.3.2 Jos ajoneuvon kuormatila on tyypiltään avoin, sovelletaan ainoastaan 3.8.3.1 kohdan a ja c alakohdassa tarkoitettuja vaatimuksia.

3.8.3.3 Edellä 3.8.3 kohdassa tarkoitettuja vaatimuksia sovellettaessa sovelletaan 3.8.2 kohdan määritelmiä soveltuvin osin.

3.8.3.4 Kuormatilan pituutta koskevien vaatimusten on kuitenkin täytyttävä vähintään vaakalinjalla, joka kulkee kuormatilan lattiaa pitkin ajoneuvon keskilinjan kautta kulkevalla pitkittäistasolla.

4. Perusteet ajoneuvojen luokittelulle maastoajoneuvojen alaluokkaan

4.1 M1- tai N1-luokan ajoneuvot on luokiteltava maastoajoneuvojen alaluokkaan, jos ne täyttävät samanaikaisesti seuraavat edellytykset:

a) Vähintään yksi etu- ja vähintään yksi taka-akseli on suunniteltu vetämään samanaikaisesti, riippumatta siitä, voidaanko yksi vetoakseli kytkeä irti.

b) Ajoneuvossa on vähintään yksi tasauspyörästön lukitusjärjestelmä tai vastaava järjestelmä.

c) Ajoneuvon mäestälähtökyky ilman perävaunua on vähintään 25 prosenttia.

d) Viisi seuraavista kuudesta vaatimuksesta täyttyy: i) Lähestymiskulman on oltava vähintään 25 astetta. ii) Jättökulman on oltava vähintään 20 astetta. iii) Ylityskulman on oltava vähintään 20 astetta. iv) Maavaran etuakselin kohdalla on oltava vähintään 180 mm. v) Maavaran taka-akselin kohdalla on oltava vähintään 180 mm. vi) Maavaran akselien välillä on oltava vähintään 200 mm.

4.2 M2-, N2- tai M3-luokan ajoneuvot, joiden enimmäismassa on enintään 12 tonnia, on luokiteltava maastoajoneuvojen alaluokkaan, jos ne täyttävät a alakohdassa vahvistetun edellytyksen tai sekä b että c alakohdassa vahvistetut edellytykset.

a) Kaikki akselit vetävät samanaikaisesti, riippumatta siitä, voidaanko yksi tai useampi vetoakseli kytkeä irti.

b) i) Vähintään yksi etu- ja vähintään yksi taka-akseli on suunniteltu vetämään samanaikaisesti, riippumatta siitä, voidaanko yksi vetoakseli kytkeä irti. ii) Ajoneuvossa on vähintään yksi tasauspyörästön lukitusjärjestelmä tai vastaava järjestelmä. iii) Ajoneuvon mäestälähtökyky ilman perävaunua on vähintään 25 prosenttia.

c) Ajoneuvo täyttää seuraavista kuudesta vaatimuksesta vähintään viisi, jos sen enimmäismassa on enintään 7,5 tonnia, ja vähintään neljä, jos sen enimmäismassa on yli 7,5 tonnia: i) Lähestymiskulman on oltava vähintään 25 astetta. ii) Jättökulman on oltava vähintään 25 astetta. iii) Ylityskulman on oltava vähintään 25 astetta. iv) Maavaran etuakselin kohdalla on oltava vähintään 250 mm. v) Maavaran akselien välillä on oltava vähintään 300 mm. vi) Maavaran taka-akselin kohdalla on oltava vähintään 250 mm.

4.3 M3- tai N3-luokan ajoneuvot, joiden enimmäismassa on yli 12 tonnia, on luokiteltava maastoajoneuvojen alaluokkaan, jos ne täyttävät a alakohdassa vahvistetun edellytyksen tai sekä b että c alakohdassa vahvistetut edellytykset.

a) Kaikki akselit vetävät samanaikaisesti, riippumatta siitä, voidaanko yksi tai useampi vetoakseli kytkeä irti.

b) i) Vähintään puolet akseleista (tai kolmiakselisen ajoneuvon akseleista kaksi ja viisiakselisen ajoneuvon akseleista kolme) on suunniteltu vetämään samanaikaisesti, riippumatta siitä, voidaanko yksi vetoakseli kytkeä irti. ii) Ajoneuvossa on vähintään yksi tasauspyörästön lukitusjärjestelmä tai vastaava järjestelmä. iii) Ajoneuvon mäestälähtökyky ilman perävaunua on vähintään 25 prosenttia.

c) Vähintään neljä seuraavista kuudesta vaatimuksesta täyttyy: i) Lähestymiskulman on oltava vähintään 25 astetta. ii) Jättökulman on oltava vähintään 25 astetta. iii) Ylityskulman on oltava vähintään 25 astetta. iv) Maavaran etuakselin kohdalla on oltava vähintään 250 mm. v) Maavaran akselien välillä on oltava vähintään 300 mm. vi) Maavaran taka-akselin kohdalla on oltava vähintään 250 mm.

4.4 Menettely tässä jaksossa tarkoitettujen geometrisen vaatimusten mukaisuuden tarkastamista varten vahvistetaan lisäyksessä 1.

5. Erikoiskäyttöön tarkoitetut ajoneuvot

Nimi Tunnus Määritelmä 5.1 Matkailuauto SA M-luokan ajoneuvo, jossa on vähintään seuraavilla varusteilla varustetut majoitustilat: a) istuimia ja pöytä b) makuupaikkoja, jotka voidaan myös muuntaa istuimista c) keittomahdollisuudet d) varastotiloja. Näiden varusteiden on oltava kiinnitetty tukevasti majoitustilaan. Pöytä voidaan kuitenkin suunnitella helposti poistettavaksi. 5.2 Panssariajoneuvo SB Kuljetettavien henkilöiden tai tavaroiden suojeluun tarkoitettu ajoneuvo, jossa on luodinkestävä panssarointi. 5.3 Ambulanssi SC M-luokan ajoneuvo, joka on tarkoitettu sairaiden tai loukkaantuneiden henkilöiden kuljetukseen ja jossa on erityisvarusteita tätä tarkoitusta varten. Ajoneuvon potilastilan on täytettävä standardin EN 1798:2007 Lääkinnälliset ajoneuvot laitteineen. Ambulanssit tekniset vaatimukset lukuun ottamatta 6.5 kohtaa (varusteluettelo). 5.4 Ruumisauto SD M-luokan ajoneuvo, joka on tarkoitettu kuolleiden henkilöiden kuljetukseen ja jossa on erityisvarusteita tätä tarkoitusta varten. 5.5 Pyörätuolin käyttäjille tarkoitettu ajoneu-vo SH M1-luokan ajoneuvo, joka on erityisesti rakennettu tai muunnettu siten, että siinä voi matkustaa yksi tai useampi henkilö pyörätuolissaan istuen ajoneuvon ollessa tieliikenteessä. 5.6 Matkailuperävaunu SE ISO-standardin 3833:1977 3.2.1.3 kohdassa olevan määritelmän mukainen O-luokan ajoneuvo. 5.7 Ajoneuvonosturi SF N3-luokan erikoiskäyttöön tarkoitettu ajoneuvo, jota ei ole varustettu tavaroiden kuljettamista varten mutta jonka nosturin nostomomentti on yhtä suuri tai suurempi kuin 400 kNm. 5.8 Erityisryhmän ajoneuvo SG Erikoiskäyttöön tarkoitettu ajoneuvo, joka ei kuulu minkään tässä jaksossa mainitun määritelmän piiriin. 5.9 Apuvaunu SJ O-luokan ajoneuvo, joka on varustettu vetopöytäkytkimellä, joka on tarkoitettu puoliperävaunun kytkemiseen yhdistelmään varsinaisena perävaununa. 5.10 Erikoiskuljetusperävaunu SK O4-luokan ajoneuvo, joka on tarkoitettu jakamattomien kuormien kuljettamiseen ja johon sen mittojen vuoksi sovelletaan nopeus- ja liikennerajoituksia. Termillä tarkoitetaan myös hydraulisia moduuliperävaunuja moduulien määrästä riippumatta.

6. Huomautuksia

6.1 Tyyppihyväksyntää ei myönnetä

a) tämän liitteen A osassa olevassa 5 jaksossa määritellyille apuvaunuille

b) tämän liitteen C osassa olevassa 4 jaksossa määritellyille nivelöimättömällä vetoaisalla varustetuille perävaunuille

c) perävaunuille, joissa voidaan kuljettaa matkustajia tieliikenteessä.

6.2 Edellä oleva 6.1 kohta ei vaikuta 23 artiklan säännöksiin, jotka koskevat kansallista piensarjatyyppihyväksyntää.

B OSA

Ajoneuvotyyppejä, variantteja ja versioita koskevat perusteet

1. M1-luokka

1.1 Ajoneuvotyyppi

1.1.1 ’Ajoneuvotyypillä’ tarkoitetaan ajoneuvoja, jotka ovat samanlaisia seuraavilta olennaisilta ominaisuuksiltaan:

a) Valmistajan toiminimi. Yrityksen oikeudellisen omistusmuodon muuttuminen ei edellytä uuden hyväksynnän myöntämistä.

b) Kun kyse on itsekantavasta korista, korirakenteen olennaisten osien suunnittelu ja kokoonpano. Samaa vaatimusta sovelletaan soveltuvin osin myös ajoneuvoihin, joiden kori on pultattu tai hitsattu erilliseen runkoon.

c) Kun kyse on useassa vaiheessa rakennetuista ajoneuvoista, edellistä valmistusvaihetta edustavan ajoneuvon valmistaja ja tyyppi.

1.1.2 Jos valmistaja käyttää eri korityyppien (esim. sedan ja coupé) valmistamisessa korirakenteen lattiaa sekä niitä olennaisia rakenneosia, jotka muodostavat runkorakenteen välittömästi tuulilasin etupuolella, voidaan 1.1.1 kohdan b alakohdassa vahvistetuista vaatimuksista poiketen katsoa ajoneuvojen kuuluvan samaan tyyppiin. Valmistajan on toimitettava asiasta näyttö.

1.1.3 Tyypin on koostuttava vähintään yhdestä variantista ja yhdestä versiosta.

1.2 Variantti

1.2.1 Ajoneuvotyypin ’variantilla’ tarkoitetaan tyypin ajoneuvoja, jotka ovat samanlaisia seuraavilta olennaisilta rakenneominaisuuksiltaan:

a) sivuovien määrä tai C osassa olevassa 1 jaksossa määritelty korityyppi, jos valmistaja soveltaa 1.1.2 kohdassa vahvistettua perustetta

b) moottori seuraavien rakenneominaisuuksien suhteen: i) energianlähteen tyyppi (polttomoottori, sähkömoottori tai muu) ii) toimintaperiaate (ottomoottori, dieselmoottori tai muu) iii) sylinterien määrä ja järjestely polttomoottorin tapauksessa (L4, V6 tai muu)

c) akselien määrä

d) vetävien akselien määrä ja yhteenkytkentä

e) ohjaavien akselien määrä

f) valmistusvaihe (esimerkiksi valmis/keskeneräinen).

1.3 Versio

1.3.1 Variantin ’versiolla’ tarkoitetaan variantin ajoneuvoja, jotka ovat samanlaisia seuraavilta ominaisuuksiltaan:

a) suurin teknisesti sallittu massa kuormitettuna

b) polttomoottorin tapauksessa moottorin sylinteritilavuus

c) moottorin suurin lähtöteho tai jatkuva nimellisteho (sähkömoottori)

d) polttoaine (bensiini, dieselöljy, nestekaasu, kaksoispolttoaine tai muu)

e) istumapaikkojen enimmäismäärä

f) ohiajomelu

g) päästöluokka (esimerkiksi Euro 5, Euro 6 tai muu)

h) yhdistetyt tai painotetut, yhdistetyt hiilidioksidipäästöt

i) sähköenergian kulutus (painotettu, yhdistetty)

j) yhdistetty tai painotettu, yhdistetty polttoaineenkulutus

k) onko käytetty päästönormien asettamisesta uusille henkilöautoille osana yhteisön kokonaisvaltaista lähestymistapaa kevyiden hyötyajoneuvojen hiilidioksidipäästöjen vähentämiseksi 23 päivänä huhtikuuta 2009 annetun Euroopan parlamentin ja neuvoston asetuksen (EY) N:o 443/2009 12 artiklassa tarkoitettua erityistä innovatiivisten teknologioiden kokonaisuutta (3).

2. M2- ja M3-luokka

2.1 Ajoneuvotyyppi

2.1.1 ’Ajoneuvotyypillä’ tarkoitetaan ajoneuvoja, jotka ovat samanlaisia seuraavilta olennaisilta ominaisuuksiltaan:

a) Valmistajan toiminimi. Yrityksen oikeudellisen omistusmuodon muuttuminen ei edellytä uuden hyväksynnän myöntämistä.

b) Luokka

c) Seuraavat rakenteen ja suunnittelun olennaiset osat: i) alustan muodostavien olennaisten rakenneosien suunnittelu ja rakenne ii) kun kyse on itsekantavasta korista, korirakenteen olennaisten rakenneosien suunnittelu ja rakenne.

d) Kerrosten määrä (yksi- vai kaksikerroksinen).

e) Osien määrä (jäykkä/nivelletty).

f) Akselien määrä

g) Energiansyöttötapa (ulkoinen tai sisäinen)

h) Kun kyse on useassa vaiheessa rakennetuista ajoneuvoista, edellistä valmistusvaihetta edustavan ajoneuvon valmistaja ja tyyppi.

2.1.2 Tyypin on koostuttava vähintään yhdestä variantista ja yhdestä versiosta.

2.2 Variantti

2.2.1 Ajoneuvotyypin ’variantilla’ tarkoitetaan tyypin ajoneuvoja, jotka ovat samanlaisia seuraavilta olennaisilta rakenneominaisuuksiltaan:

a) C osassa olevassa 2 jaksossa määritelty korityyppi

b) ajoneuvon alaluokka tai alaluokkien yhdistelmä direktiivin 2001/85/EY liitteessä I olevan 2.1.1 kohdan määritelmän mukaisesti (ainoastaan valmiiden ja valmistuneiden ajoneuvojen osalta)

c) valmistusvaihe (esimerkiksi valmis/keskeneräinen/valmistunut)

d) moottori seuraavien rakenneominaisuuksien suhteen: i) energianlähteen tyyppi (polttomoottori, sähkömoottori tai muu) ii) toimintaperiaate (ottomoottori, dieselmoottori tai muu) iii) sylinterien määrä ja järjestely polttomoottorin tapauksessa (L6, V8 tai muu).

2.3 Versio

2.3.1 Variantin ’versiolla’ tarkoitetaan variantin ajoneuvoja, jotka ovat samanlaisia seuraavilta ominaisuuksiltaan:

a) suurin teknisesti sallittu massa kuormitettuna

b) ajoneuvon kyky vetää perävaunua

c) polttomoottorin tapauksessa moottorin sylinteritilavuus

d) moottorin suurin lähtöteho tai jatkuva nimellisteho (sähkömoottori)

e) polttoaine (bensiini, dieselöljy, nestekaasu, kaksoispolttoaine tai muu)

f) ohiajomelu

g) päästöluokka (esimerkiksi Euro IV, Euro V tai muu).

3. N1-luokka

3.1 Ajoneuvotyyppi

3.1.1 ’Ajoneuvotyypillä’ tarkoitetaan ajoneuvoja, jotka ovat samanlaisia seuraavilta olennaisilta ominaisuuksiltaan:

a) Valmistajan toiminimi. Yrityksen oikeudellisen omistusmuodon muuttuminen ei edellytä uuden hyväksynnän myöntämistä.

b) Kun kyse on itsekantavasta korista, korirakenteen olennaisten osien suunnittelu ja kokoonpano.

c) Kun kori ei ole itsekantava, alustan olennaisten rakenneosien suunnittelu ja rakenne.

d) Kun kyse on useassa vaiheessa rakennetuista ajoneuvoista, edellistä valmistusvaihetta edustavan ajoneuvon valmistaja ja tyyppi.

3.1.2 Jos valmistaja käyttää eri korityyppien (esim. umpikorinen tavarankuljetusajoneuvo ja alusta-ohjaamorakenteinen ajoneuvo, eri akselivälit ja eri kattokorkeus) valmistamisessa korirakenteen lattiaa sekä niitä olennaisia rakenneosia, jotka muodostavat runkorakenteen välittömästi tuulilasin etupuolella, voidaan 3.1.1 kohdan b alakohdassa vahvistetuista vaatimuksista poiketen katsoa ajoneuvojen kuuluvan samaan tyyppiin. Valmistajan on toimitettava asiasta näyttö.

3.1.3 Tyypin on koostuttava vähintään yhdestä variantista ja yhdestä versiosta.

3.2 Variantti

3.2.1 Ajoneuvotyypin ’variantilla’ tarkoitetaan tyypin ajoneuvoja, jotka ovat samanlaisia seuraavilta olennaisilta rakenneominaisuuksiltaan:

a) sivuovien määrä tai C osassa olevassa 3 jaksossa määritelty korityyppi (valmiit ja valmistuneet ajoneuvot), jos valmistaja soveltaa 3.1.2 kohdassa vahvistettua perustetta

b) valmistusvaihe (esimerkiksi valmis/keskeneräinen/valmistunut)

c) moottori seuraavien rakenneominaisuuksien suhteen: i) energianlähteen tyyppi (polttomoottori, sähkömoottori tai muu) ii) toimintaperiaate (ottomoottori, dieselmoottori tai muu) iii) sylinterien määrä ja järjestely polttomoottorin tapauksessa (L6, V8 tai muu)

d) akselien määrä

e) vetävien akselien määrä ja yhteenkytkentä

f) ohjaavien akselien määrä.

3.3 Versio

3.3.1 Variantin ’versiolla’ tarkoitetaan variantin ajoneuvoja, jotka ovat samanlaisia seuraavilta ominaisuuksiltaan:

a) suurin teknisesti sallittu massa kuormitettuna

b) polttomoottorin tapauksessa moottorin sylinteritilavuus

c) moottorin suurin lähtöteho tai jatkuva nimellisteho (sähkömoottori)

d) polttoaine (bensiini, dieselöljy, nestekaasu, kaksoispolttoaine tai muu)

e) istumapaikkojen enimmäismäärä

f) ohiajomelu

g) päästöluokka (esimerkiksi Euro 5, Euro 6 tai muu)

h) yhdistetyt tai painotetut, yhdistetyt hiilidioksidipäästöt

i) sähköenergian kulutus (painotettu, yhdistetty)

j) yhdistetty tai painotettu, yhdistetty polttoaineenkulutus.

4. N2- ja N3-luokat

4.1 Ajoneuvotyyppi

4.1.1 ’Ajoneuvotyypillä’ tarkoitetaan ajoneuvoja, jotka ovat samanlaisia seuraavilta olennaisilta ominaisuuksiltaan:

a) Valmistajan toiminimi. Yrityksen oikeudellisen omistusmuodon muuttuminen ei edellytä uuden hyväksynnän myöntämistä.

b) Luokka.

c) Yhdelle tuotelinjalle yhteinen alustan suunnittelu ja rakenne.

d) Akselien määrä.

e) Kun kyse on useassa vaiheessa rakennetuista ajoneuvoista, edellistä valmistusvaihetta edustavan ajoneuvon valmistaja ja tyyppi.

4.1.2 Tyypin on koostuttava vähintään yhdestä variantista ja yhdestä versiosta.

4.2 Variantti

4.2.1 Ajoneuvotyypin ’variantilla’ tarkoitetaan tyypin ajoneuvoja, jotka ovat samanlaisia seuraavilta olennaisilta rakenneominaisuuksiltaan:

a) korin rakenne tai C osassa olevassa 3 jaksossa ja lisäyksessä 2 tarkoitettu korityyppi (ainoastaan valmiit ja valmistuneet ajoneuvot)

b) valmistusvaihe (esimerkiksi valmis/keskeneräinen/valmistunut)

c) moottori seuraavien rakenneominaisuuksien suhteen: i) energianlähteen tyyppi (polttomoottori, sähkömoottori tai muu) ii) toimintaperiaate (ottomoottori, dieselmoottori tai muu) iii) sylinterien määrä ja järjestely polttomoottorin tapauksessa (L6, V8 tai muu)

d) vetävien akselien määrä ja yhteenkytkentä

e) ohjaavien akselien määrä.

4.3 Versio

4.3.1 Variantin ’versiolla’ tarkoitetaan variantin ajoneuvoja, jotka ovat samanlaisia seuraavilta ominaisuuksiltaan:

a) suurin teknisesti sallittu massa kuormitettuna

b) mahdollisuus vetää seuraavia perävaunuja: i) jarruton perävaunu ii) E-säännön nro 13 kohdassa 2.12 olevan määritelmän mukaisella inertiajarrujärjestelmällä (tai työntöjarrujärjestelmällä) varustettu perävaunu iii) E-säännön nro 13 kohdassa 2.9 olevan määritelmän mukaisella jatkuvan jarrutuksen tai kohdassa 2.10 olevan määritelmän mukaisella puolijatkuvan jarrutuksen järjestelmällä varustettu perävaunu iv) O4-luokan perävaunu, jonka kanssa yhdistelmän enimmäismassa on enintään 44 tonnia v) O4-luokan perävaunu, jonka kanssa yhdistelmän enimmäismassa on yli 44 tonnia

c) moottorin sylinteritilavuus

d) moottorin suurin lähtöteho

e) polttoaine (bensiini, dieselöljy, nestekaasu, kaksoispolttoaine tai muu)

f) ohiajomelu

g) päästöluokka (esimerkiksi Euro IV, Euro V tai muu).

5. O1- ja O2-luokka

5.1 Ajoneuvotyyppi

5.1.1 ’Ajoneuvotyypillä’ tarkoitetaan ajoneuvoja, jotka ovat samanlaisia seuraavilta olennaisilta ominaisuuksiltaan:

a) Valmistajan toiminimi. Yrityksen oikeudellisen omistusmuodon muuttuminen ei edellytä uuden hyväksynnän myöntämistä.

b) Luokka.

c) C osassa olevassa 4 jaksossa määritelty korityyppi.

d) Seuraavat rakenteen ja suunnittelun olennaiset osat: i) alustan muodostavien olennaisten rakenneosien suunnittelu ja rakenne ii) kun kyse on itsekantavasta korista, korirakenteen olennaisten rakenneosien suunnittelu ja rakenne.

e) Akselien määrä.

f) Kun kyse on useassa vaiheessa rakennetuista ajoneuvoista, edellistä valmistusvaihetta edustavan ajoneuvon valmistaja ja tyyppi.

5.1.2 Tyypin on koostuttava vähintään yhdestä variantista ja yhdestä versiosta.

5.2 Variantti

5.2.1 Ajoneuvotyypin ’variantilla’ tarkoitetaan tyypin ajoneuvoja, jotka ovat samanlaisia seuraavilta olennaisilta rakenneominaisuuksiltaan:

a) lisäyksessä 2 tarkoitettu korityyppi (valmiit ja valmistuneet ajoneuvot)

b) valmistusvaihe (esimerkiksi valmis/keskeneräinen/valmistunut)

c) jarrujärjestelmän tyyppi (esimerkiksi jarruton/inertia/tehostettu).

5.3 Versio

5.3.1 Variantin ’versiolla’ tarkoitetaan variantin ajoneuvoja, jotka ovat samanlaisia seuraavilta ominaisuuksiltaan:

a) suurin teknisesti sallittu massa kuormitettuna

b) jousitus (ilma-, teräs- kumi-, vääntövarsijousitus tai muu)

c) vetoaisan tyyppi (kolmiomainen, putkimainen tai muu).

6. O3- ja O4-luokat

6.1 Ajoneuvotyyppi

6.1.1 ’Ajoneuvotyypillä’ tarkoitetaan ajoneuvoja, jotka ovat samanlaisia seuraavilta olennaisilta ominaisuuksiltaan:

a) Valmistajan toiminimi. Yrityksen oikeudellisen omistusmuodon muuttuminen ei edellytä uuden hyväksynnän myöntämistä.

b) Luokka.

c) Perävaunun tyyppi C osassa olevan 4 jakson määritelmien mukaisesti.

d) Seuraavat rakenteen ja suunnittelun olennaiset osat: i) alustan muodostavien olennaisten rakenneosien suunnittelu ja rakenne ii) kun kyse on itsekantavalla korilla varustetuista perävaunuista, korirakenteen olennaisten rakenneosien suunnittelu ja rakenne.

e) Akselien määrä.

f) Kun kyse on useassa vaiheessa rakennetuista ajoneuvoista, edellistä valmistusvaihetta edustavan ajoneuvon valmistaja ja tyyppi.

6.1.2 Tyypin on koostuttava vähintään yhdestä variantista ja yhdestä versiosta.

6.2 Variantti

6.2.1 Ajoneuvotyypin ’variantilla’ tarkoitetaan tyypin ajoneuvoja, jotka ovat samanlaisia seuraavilta olennaisilta rakenne- ja suunnitteluominaisuuksiltaan:

a) lisäyksessä 2 tarkoitettu korityyppi (valmiit ja valmistuneet ajoneuvot)

b) valmistusvaihe (esimerkiksi valmis/keskeneräinen/valmistunut)

c) jousitus (teräs-, ilma- tai hydraulijousitus)

d) seuraavat tekniset ominaisuudet: i) alustan jatkettavuus (kyllä/ei) ii) kuormaustason korkeus (tavanomainen, matala, puolimatala jne.).

6.3 Versiot

6.3.1 Variantin ’versiolla’ tarkoitetaan variantin ajoneuvoja, jotka ovat samanlaisia seuraavilta ominaisuuksiltaan:

a) suurin teknisesti sallittu massa kuormitettuna

b) direktiivin 96/53/EY liitteessä I olevissa 3.2 ja 3.3 kohdassa tarkoitettu alaluokka tai alaluokkien yhdistelmä, johon akseliryhmän muodostavien kahden perättäisen akselin etäisyys kuuluu

c) akselien määritelmä seuraavilta osin: i) nostoakselit (määrä ja sijainti) ii) kuormitettavat akselit (määrä ja sijainti) iii) ohjaavat akselit (lukumäärä ja sijainti).

7. Kaikkia ajoneuvoluokkia koskevat yhteiset vaatimukset

7.1 Jos ajoneuvo voidaan enimmäismassansa, istumapaikkamääränsä tai molempien perusteella lukea useampaan kuin yhteen luokkaan, valmistaja voi halutessaan käyttää yhden tai jonkin toisen ajoneuvoluokan luokitusperusteita varianttien ja versioiden määrittelemiseen.

7.1.1 Esimerkkejä:

a) Ajoneuvo A voidaan tyyppihyväksyä enimmäismassansa perusteella N1-luokan (3,5 tonnia) tai N2-luokan (4,2 tonnia) ajoneuvoksi. Tällöin voidaan käyttää N1-luokkaan sovellettavia parametreja myös N2-luokan ajoneuvon kohdalla (tai päinvastoin).

b) Ajoneuvo B voidaan tyyppihyväksyä istumapaikkamääränsä (7+1 tai 10+1) perusteella M1- tai M2-luokan ajoneuvoksi. Tällöin voidaan käyttää M1-luokkaan sovellettavia parametreja myös M2-luokan ajoneuvon kohdalla (tai päinvastoin).

7.2 N-luokan ajoneuvo voidaan tyyppihyväksyä tapauksen mukaan M1- tai M2-luokan vaatimusten mukaisesti, jos se on tarkoitus muuntaa kyseisen luokan mukaiseksi ajoneuvoksi monivaiheisen tyyppihyväksynnän seuraavassa vaiheessa.

7.2.1 Tämä vaihtoehto koskee vain keskeneräisiä ajoneuvoja.

Kyseiset ajoneuvot on tunnistusmerkittävä erityisellä varianttitunnuksella, jonka perusajoneuvon valmistaja antaa.

7.3 Tyyppi-, variantti- ja versiomerkinnät

7.3.1 Valmistajan on annettava kullekin ajoneuvotyypille, variantille ja versiolle aakkosnumeerinen tunnus, joka koostuu roomalaisista kirjaimista ja/tai arabialaisista numeroista.

Tunnuksessa voidaan käyttää sulkeita ja viivoja, kunhan niillä ei korvata kirjainta tai numeroa.

7.3.2 Tunnus on ilmoitettava muodossa tyyppi-variantti-versio eli TVV.

7.3.3 TVV-tunnuksella on selvästi ja yksiselitteisesti yksilöitävä erityinen teknisten ominaisuuksien yhdistelmä tämän liitteen B osassa määriteltyjen perusteiden suhteen.

7.3.4 Sama valmistaja voi käyttää samaa tunnusta määritelläkseen ajoneuvotyypin, joka luetaan kuuluvaksi kahteen tai useampaan luokkaan.

7.3.5 Sama valmistaja ei saa käyttää samaa tunnusta määritelläkseen ajoneuvotyypin useampaa kuin yhtä samaa ajoneuvoluokkaa koskevaa tyyppihyväksyntää varten.

7.4 TVV-tunnuksessa käytettävien merkkien määrä

7.4.1 Merkkien enimmäismäärä on seuraava:

a) ajoneuvotyypin osalta 15 merkkiä

b) yhden variantin osalta 25 merkkiä

c) yhden version osalta 35 merkkiä.

7.4.2 Aakkosnumeerisessa TVV-tunnuksessa saa olla enintään 75 merkkiä.

7.4.3 Kun käytetään kokonaista TVV-tunnusta, tyypin, variantin ja version väliin on jätettävä väli.

Esimerkki tällaisesta TVV-tunnuksesta: 159AF[…väli]0054[…väli]977K(BE).

C OSA

Korityyppien määritelmät

0. Yleistä

0.1 Liitteessä I olevassa 9 jaksossa ja liitteessä III olevassa 1 osassa tarkoitettu korityyppi sekä liitteessä IX olevassa 38 kohdassa tarkoitettu korityypin tunnus ilmoitetaan erityisillä tunnuksilla.

Tunnusluetteloa sovelletaan ensisijaisesti valmiisiin ja valmistuneisiin ajoneuvoihin.

0.2 M-luokan ajoneuvojen osalta korityyppi ilmoitetaan 1 ja 2 jaksossa vahvistetulla kaksikirjaimisella tunnuksella.

0.3 N- ja O-luokan ajoneuvojen osalta korityyppi ilmoitetaan 3 ja 4 jaksossa vahvistetulla kaksikirjaimisella tunnuksella.

0.4 Tunnukseen liitetään tarvittaessa kaksi numeroa (etenkin kun on kyse 3.1 ja 3.6 kohdassa sekä 4.1–4.4 kohdassa tarkoitetuista korityypeistä).

0.4.1 Käytettävien numeroiden luettelo vahvistetaan tämän liitteen lisäyksessä 2.

0.5 Erikoiskäyttöön tarkoitettujen ajoneuvojen tapauksessa on käytettävän korityypin oltava kytköksissä asianomaiseen ajoneuvoluokkaan.

1. M1-luokan ajoneuvot

Viite Tunnus Nimi Määritelmä 1.1 AA Sedan ISO-standardin 3833-1977 3.1.1.1 kohdassa määritelty ajoneuvo, jossa on vähintään neljä sivuikkunaa 1.2 AB Viistoperä 1.1 kohdan mukainen sedan, jossa on takalasin käsittävä takaluukku 1.3 AC Farmari ISO-standardin 3833-1977 3.1.1.4 kohdassa määritelty ajoneuvo 1.4 AD Coupé ISO-standardin 3833-1977 3.1.1.5 kohdassa määritelty ajoneuvo 1.5 AE Avoauto ISO-standardin 3833-1977 3.1.1.6 kohdassa määritelty ajoneuvo Avoautossa ei kuitenkaan tarvitse olla ovea. 1.6 AF Monikäyttöajoneuvo Muu kuin AG taikka AA–AE kohdassa tarkoitettu ajoneuvo, joka on tarkoitettu matkustajien ja ajoittain myös näiden matkatavaroiden tai tavaroiden kuljetukseen, joka tapahtuu yhdessä tilassa 1.7. AG Tavarafarmari ISO-standardin 3833-1977 3.1.1.4.1 kohdassa määritelty ajoneuvo Tavaratilan on kuitenkin oltava täysin erotettu matkustamosta. Kuljettajan istumapaikan vertailupisteen ei lisäksi tarvitse sijaita vähintään 750 mm ajoneuvoa tukevan pinnan yläpuolella.

2. M2- tai M3-luokan ajoneuvot

Viite Tunnus Nimi Määritelmä 2.1 CA Yksikerroksinen ajoneuvo Ajoneuvo, jossa henkilöille tarkoitetut tilat on järjestetty yhteen tasoon tai siten, ettei niistä muodostu kahta päällekkäistä tasoa 2.2 CB Kaksikerroksinen ajoneuvo Direktiivin 2001/85/EY liitteessä I olevassa 2.1.6 kohdassa määritelty ajoneuvo 2.3 CC Yksikerroksinen nivelajoneuvo Direktiivin 2001/85/EY liitteessä I olevassa 2.1.3 kohdassa määritelty ajoneuvo, jossa on yksi kerros 2.4 CD Kaksikerroksinen nivelajoneuvo Direktiivin 2001/85/EY liitteessä I olevassa 2.1.3.1 kohdassa määritelty ajoneuvo 2.5 CE Yksikerroksinen matalalattia-ajoneuvo Direktiivin 2001/85/EY liitteessä I olevassa 2.1.4 kohdassa määritelty ajoneuvo, jossa on yksi kerros 2.6 CF Kaksikerroksinen matalalattia-ajoneuvo Direktiivin 2001/85/EY liitteessä I olevassa 2.1.4 kohdassa määritelty ajoneuvo, jossa on kaksi kerrosta 2.7 CG Nivelöity yksikerroksinen matalalattia-ajoneuvo Ajoneuvo, jossa yhdistyvät 2.3 ja 2.5 kohdassa mainitut tekniset ominaisuudet 2.8 CH Nivelöity kaksikerroksinen matalalattia-ajoneuvo Ajoneuvo, jossa yhdistyvät 2.4 ja 2.6 kohdassa mainitut tekniset ominaisuudet 2.9 CI Avokattoinen yksikerroksinen ajoneuvo Ajoneuvo, jossa on osittainen katto tai ei lainkaan kattoa 2.10 CJ Avokattoinen kaksikerroksinen ajoneuvo Ajoneuvo, jonka yläkerrosta ei ole katettu kokonaan tai lainkaan 2.11 CX Linja-auton alusta Keskeneräinen ajoneuvo, jossa on pelkästään palkki- tai putkirunko, voimalinja ja akselit ja johon on tarkoitus asentaa liikennöitsijän tarpeiden mukaan suunniteltu kori

3. N1-, N2- tai N3-luokan moottoriajoneuvot

Viite Tunnus Nimi Määritelmä 3.1 BA Tavara-auto Ajoneuvo, joka on suunniteltu ja rakennettu yksinomaan tai ensisijaisesti tavarankuljetukseen. Se voi myös vetää perävaunua. 3.2 BB Umpikorinen tavarankuljetukseen tarkoitettu ajoneuvo Kuorma-auto, jossa ohjaamo ja kuormatila ovat samassa yksikössä 3.3 BC Puoliperävaunun vetoyksikkö Ajoneuvo, joka on suunniteltu ja rakennettu yksinomaan tai ensisijaisesti vetämään puoliperävaunuja 3.4 BD Perävaunun vetoajoneuvo Ajoneuvo, joka on suunniteltu ja rakennettu yksinomaan tai ensisijaisesti vetämään muita perävaunuja kuin puoliperävaunuja 3.5 BE Avopakettiauto Ajoneuvo, jonka enimmäismassa on enintään 3 500 kg ja jossa istumapaikat ja kuormatila eivät ole yhdessä ja samassa osastossa 3.6 BX Alusta-ohjaamo- tai alusta-moottorinsuojusrakenteinen ajoneuvo Keskeneräinen ajoneuvo, jossa on pelkästään ohjaamo (kokonainen tai osittainen), alustapalkit, voimalinja ja akselit ja johon on tarkoitus asentaa liikennöitsijän tarpeiden mukaan suunniteltu kori

4. O-luokan ajoneuvot